pe 13. lokakuuta 2017 17.20.00
Tapaturmapäivää vietetään perjantaisin 13. päivä ja tällä kertaa vietimme sitä lasten liikennekasvatuksen merkeissä Helsingissä Annantalolla yhteistyössä Liikenneturvan, Suomen Vammaisurheilu ja -liikunta VAU ry:n, TATU ry:n, Aivomavammaliitto ry:n sekä Helsingin poliisin kanssa. Ohjelmassa oli heijastimien tuunausta heijastintyöpajassa, apuvälineisiin ja avustajakoiran kanssa elämiseen perehtymistä, oikeaoppisen suojatien ylityksen opiskelua, heijastinbongausta, Helsingin poliisisoittokunnan Nallekoplan keikka sekä poliisiautoon tutustumista. Hauskaa oli niin lapsilla kuin lapsenmielisilläkin!